ועדת הכספים, כנסת 20, פרוטוקול מספר 772, 2017-07-18 12:00

משה גפני: אני פותח את הישיבה.

משה גפני: אני עובר לסעיף של הפניות שעברו את הנוהל.

משה גפני: יש לנו עודף אחד - בקשה מספר 54-009 – רשויות פיקוח, עודף.

משה גפני: בבקשה.

משה גפני: רגע, יש פה רוב לקואליציה?

משה גפני: מה המצב?

משה גפני: בסדר, אין אופוזיציה.

מיקי רוזנטל: אנחנו לא נעשה בעיות, יש לנו כמה שאלות.

בצלאל סמוטריץ': לא, אבל בשביל החטיבה צריך רוב.

משה גפני: לחטיבה, אם הקואליציה לא תהיה אז לא יהיה רוב.

משה גפני: אמרתי להם את זה.

בצלאל סמוטריץ': יש עכשיו רוב, תצביעו.

משה גפני: בבקשה, שם ותפקיד.

<אורי דביר: אני מאגף תקציבים.

<אורי דביר: זו פניית עודפים שנועדה להעביר עודפים מחויבים משנת 2016 לשנת 2017 בסך 49,000,000 שקלים לסעיף 54.

<אורי דביר: זה סעיף שמורכב ממספר רשויות פיתוח כשעיקר העודפים מועברים לרשות הטבע והגנים ומינהל התכנון.

<אורי דביר: רונית מרשות הטבע והגנים פה, וכל הנציגים אם יש שאלות.

משה גפני: יש שאלות על העודפים האלה?

משה גפני: אין בהם בעיה מיוחדת.

משה גפני: מי בעד אישור הבקשה ירים את ידו.

משה גפני: בעד – רוב

משה גפני: נמנעים – אין

משה גפני: בעד הרוב, נגד אין, נמנעים אין, הבקשה אושרה.

משה גפני: אנחנו עוברים עכשיו לפניות – מספר פניה לוועדה 87 - -

מיקי רוזנטל: רגע, מאיפה אתה קורא?

משה גפני: אנחנו עוברים עכשיו לפניות בעמוד הראשון – מספר פניה לוועדה סעיף תקציבי 24.

משה גפני: יש מישהו שיכול להסביר את זה?

משה גפני: אני רוצה להזיז את זה לסוף שיבוא מישהו להסביר.

משה גפני: מספר פניה לוועדה 55 עד 56 בעמוד 6, משרד הרווחה - -

<איל מדן: אני רפרנט רווחה באגף תקציבים.

<איל מדן: מדובר בפניה שנועדה לתקצב סך של 73,000,000 שקלים בהתאם להחלטות ממשלה וסיכומים תקציביים.

<איל מדן: אם תרצה, אני אפרט.

משה גפני: אני רוצה.

משה גפני: כולנו רוצים.

<איל מדן: זה קצת ארוך, אני אנסה לעשות את זה מהר: 5,800 אלפי שקלים בהתאם להחלטת ממשלה 1480 מהתאריך 2.6.16 לטובת העצמה וחיזוק כלכלי-חברתי של הישובים הבדואים בצפון.

<איל מדן: תקצוב סך של 15,000,000 שקלים בהתאם להחלטת ממשלה 1480, 959 עבור פיתוח תשתיות תגבור שירותי רווחה בקרב הישובים הדרוזים והצ'רקסיים.

<איל מדן: והחלטת ממשלה 1052 לפיתוח ולהעצמת היישובים הדרוזים ברמת הגולן.

<איל מדן: תקצוב של 10,000 אלפי ש"ח בהתאם להחלטת ממשלה 4193 עבור תכנית תכנית "אשת חיל" לעידוד תעסוקה בקרב נשים ערביות.

<איל מדן: סך של 3,000 אלפי ש"ח - -

משה גפני: סליחה, התכנית "אשת חיל" זה לנשים ערביות?

<איל מדן: כן, כן.

איתן ברושי: מי נתן להם את האישור להשתמש בביטוי הזה?

מיקי רוזנטל: מה, יש לזה קניין רוחני?

מיקי רוזנטל: לא ידעתי, זה חדש.

מיקי רוזנטל: עוד מעט מישהו יבקש גם קניין רוחני על התנ"ך.

מיקי רוזנטל: זה טוב.

<איל מדן: סכום של 3,000,000 בהתאם להחלטת ממשלה 2156 לטובת סיוע ליישובי עוטף עזה בתגבור שירותי רווחה ומיגון מוסדות הרווחה.

<איל מדן: תקצוב סך של 3,500 אלפי שח בהתאם להחלטת ממשלה 2446 עבור עידוד עליה וקליטה מיטבית של עולים מצרפת, בלגיה ואוקראינה.

משה גפני: אם אפשר לא לדבר, זה מפריע.

<איל מדן: 3,500,000 שקלים בהתאם להחלטת ממשלה 1775 - -

משה גפני: רבותי זה מפריע.

משה גפני: לא שומעים.

<איל מדן: תקצוב סך של 1,500 אלפי שקלים - -

מיקי רוזנטל: תסביר לי לאן הכסף הזה הולך לתמיכה בקהילה?

מיקי רוזנטל: למה זה מיועד ה-1,500,000 שקלים בסעיף 7?

מיקי רוזנטל: אתה יכול להסביר לי לאן זה הולך?

מיקי רוזנטל: שגפני לא ישמע את זה.

<גלית רייכמן מיימון: אני סגנית מנהל אגף תקציבים במשרד הרווחה.

<גלית רייכמן מיימון: מדובר על תכנית לשירותים בקהילה עם קהילת הלהט"ב.

<גלית רייכמן מיימון: מגוון תכניות שיסייעו להם בהתמודדות השונה.

<גלית רייכמן מיימון: למיטב ידיעתי - -

מיקי רוזנטל: אבל זה מה שכתוב פה.

מיקי רוזנטל: יש לכם משהו קונקרטי?

<גלית רייכמן מיימון: ישנה תכנית משולבת.

מיקי לוי: בסדר, ממשיכים.

<איל מדן: פלוס 16,000,000 ₪ שיפוץ בניה והצטיידות במערכת חסות הנוער ושיפוץ לשכות רווחה בהתאם להרשאה שניתנה.

<איל מדן: תקצוב של 5,000,000 ₪ לכיסוי הוצאות שנוצרו גם כן בגין גל השריפות בצפון בנובמבר 2016.

<איל מדן: עוד תקצוב של 44,000,000 ₪ בהרשאה להתחייב עבור התקשרויות ארוכות טווח לשיפוץ מוסדות רווחה, בנייה ומיגון.

<איל מדן: ותקצוב סך של 10,000,000 ₪ לחיזוק העיר ירושלים ולטיפול בשירותי הרווחה בהתאם לסיכום של האוצר מול עיריית ירושלים.

מיקי לוי: הטבע והגנים כבר אישרנו לך, אתה יכול ללכת.

<קריאה: מיקי, מה אכפת לך שהוא יושב?

מיקי לוי: לא, שישב אבל חבל לי על הזמן שלו אלא אם כן הוא צריך עוד כסף.

מיקי רוזנטל: ה-53-002 אושר לך.

מיקי רוזנטל: יש לך עוד סעיף?

<קריאה: חיש את 54.

מיקי לוי: אז תישאר פה.

משה גפני: טוב, סיימתם את השאלות?

משה גפני: אני עובר לפניה הבאה, אנחנו נצביע עוד מעט.

מיקי רוזנטל: אתה רוצה להצביע על כולם יחד?

משה גפני: לא, לא.

משה גפני: על הפניה הזאת נצביע אבל עוד כמה דקות.

מיקי רוזנטל: לנו אין בעיות מיוחדות עם זה.

מיקי לוי: למה שלא נצביע עכשיו אדוני היושב ראש?

משה גפני: עוד כמה דקות.

משה גפני: מספר פנייה לוועדה 76 עד 79 עמוד 20.

משה גפני: תיירות פיתוח.

<עמרי בן חורין: אני מאגף תקציבים.

משה גפני: לא, טעות.

משה גפני: עמוד 16, רשויות פיקוח.

משה גפני: פנייה מספר 74 עד 75.

משה גפני: סליחה, אני מתנצל.

משה גפני: רשויות פיקוח.

<אורי דביר: זה פניה שנועדה להעברת סך של 5,700,000 שקלים בסעיף 54 - -

מכלוף מיקי זוהר: לא לזה אתה מתכוון.

<אורי דביר: להקריא את פנייה 74-75?

<קריאות: לא.

משה גפני: 74-75.

<אורי דביר: אורי מאגף תקציבים:

<אורי דביר: הפנייה נועדה להעברת סך של 5,700,000 שקלים לסעיף 54 לתקציב היחידה הארצית לאכיפת דיני תכנון ובנייה.

<אורי דביר: התקציב נועד לתגבר את פעילות היחידה בעקבות תיקון חקיקה שאושר בחודש אפריל 2017.

<אורי דביר: התיקון הוסיף סמכויות רבות לפקחי היחידה.

<אורי דביר: התקציב מיועד עבור רכישה של כלי שטח בעיקר ותקצוב עבור סקרים לגילוי עבירות בנייה.

<אורי דביר: זה סעיף 54 ליחידה הארצית לפיקוח על עבירות בניה.

משה גפני: מי זה?

<אורי דביר: זה רשות נפרדת.

מכלוף מיקי זוהר: רשות נפרדת בפיקוח של רמ"י?

<אורי דביר: לא, לא קשור לרמ"י.

<אורי דביר: קשור לאוצר, למינהל תכנון.

<אורי דביר: הם לא קשורים לרשות מקרקעי ישראל.

משה גפני: מי בעד הפניות?

מיקי לוי: זה עבר לאוצר.

מיקי רוזנטל: מינהל התכנון עבר למשרד האוצר.

משה גפני: כן.

משה גפני: מי בעד אישור הפניות ירידים את ידו?

משה גפני: מי נגד?

משה גפני: מי נמנע?

איתן ברושי: אני נמנע.

איתן ברושי: בעד – 3

איתן ברושי: נמנעים – 1

משה גפני: בעד 3, אין נגד, נמנע 1.

משה גפני: הפניות אושרו.

משה גפני: אנחנו עוברים עכשיו לעמוד 20, 76-79.

מכלוף מיקי זוהר: נגיש על זה רביזיה?

משה גפני: לא, לא.

משה גפני: זה רשויות פיקוח, זה לא נוגע אליך בכלל.

מיקי לוי: מה אתה רוצה להשיג ברביזיה?

משה גפני: כן, אתה לא משיג בזה שום דבר.

משה גפני: 76-79 תיירות פיתוח.

משה גפני: בבקשה.

<עמרי בן חורין: אני מאגף התקציבים.

<עמרי בן חורין: הפניה נועדה לתגבר את תקציב משרד התיירות בסך של 164,375 אלפי שקלים לפי הפירוט הבא: חלקו העיקרי של התגבור - 152,000,000 שקלים נועד לתגבר את תקציב השיווק של המשרד.

<עמרי בן חורין: כשבנו את תקציב 2017-2018 תכנית השיווק טרם גובשה במלואה.

<עמרי בן חורין: חלק ממנה גם מתגבש לאחר שעונת תיירות החורף נגמרת.

<עמרי בן חורין: עושים את הסיכומים, מבינים איפה לשים את הדגש ואיפה למקד את המאמצים ואז מגבשים תכנית חדשה.

<עמרי בן חורין: בהתאם לזה, גובשה במשרד התיירות חדשה והתקציב מועבר בהתאם.

<עמרי בן חורין: נקודות עיקריות נוספות בפנייה זה תוספת לתקצוב פרישת עובדים.

<עמרי בן חורין: משרד התיירות, בשנתיים האחרונות, בתהליך מאוד גדול של שינוי ארגוני במשרד לרבות פרישת עובדים.

<עמרי בן חורין: במועד בניית התקציב לא היה ברור כמה עובדים יצטרפו לתכנית.

<עמרי בן חורין: כרגע אנחנו יודעים פחות או יותר להגיד שזה בערך 13 עובדים - -

מיקי לוי: רגע, כמה עובדים הצטרפו לתכנית?

<קרן שפר: אני תקציבאית משרד התיירות.

<קרן שפר: סך הכל צפויים לפרוש השנה 19 עובדים במסגרת התכנית.

<קרן שפר: 16 בפרישה בעקבות התכנית.

מ<מיקי לוי: קרן, לוקחים במקומם מיקור חוץ או לוקחים עובדים חדשים או עושים רפורמה?

<קרן שפר: אני אשמח לענות על זה: שכרנו את שירותיה של חברת "מטריקס", שבעצם בנתה את מבנה משרד התיירות מחדש ובדקה איזה פונקציות צריכות להתקיים במשרד.

<קרן שפר: יצרה משרד בעל 177 משרות תקינה, וזה ההסדר שלנו עם האוצר, שנתכנס ל-177 עובדים.

<קרן שפר: אנחנו כרגע עומדים על אזור 190 עובדים.

<קרן שפר: עלינו להתכנס לתקינה וגם להתאים את התפקידים שנדרשים לתעשיית התיירות.

איתן ברושי: אדוני היושב ראש, אני רוצה לשאול: למה על דבר כזה פשוט שהוא חלק מתכנית עבודה רב-שנתית, הוא תלוי עכשיו בהעברות.

איתן ברושי: אם היו מנהלים את המדינה כמו שאתם מנהלים את האוצר היינו פושטים רגל מזמן.

איתן ברושי: איך אתם לא מתביישים לבוא לכאן עם שטות כזאת ולהגיד שזה תלוי בהעברות של הסכמים קואליציוניים?

מיקי לוי: לא, היא לא אומרת - - -

איתן ברושי: אני אומר את זה.

<קרן שפר: אין פה הסכמים קואליציוניים.

איתן ברושי: לא, מיקי, אתה גם ניהלת כמה דברים בחיים.

איתן ברושי: הולכים לפטר כמה עובדים והם צריכים - -

<קרן שפר: לא לפטר.

מיקי לוי: זה שם יעצור.

איתן ברושי: מה זה משנה?

איתן ברושי: אבל יש רזרבה למשרד.

איתן ברושי: אני אומר לכם – לא ניהלתם כלום בחיים שלכם ואתם מנהלים את זה כמו גן ילדים.

איתן ברושי: אתם באים לכאן עם פיטורים של עובדים שתלויים בהעברות?

<קרן שפר: לא פיטורים, חס וחלילה.

איתן ברושי: מה זה משנה?

משה גפני: איתן, היא התקציבאית של משרד התיירות.

איתן ברושי: אז ככה זה נראה.

משה גפני: לא, אני מכיר אותה הרבה שנים, היא עושה עבודה נאמנה.

משה גפני: אתה יכול לבוא בטענות לשר האוצר או לראש הממשלה.

משה גפני: מה אתה רוצה ממנה?

איתן ברושי: אתה הרגלת אותם.

איתן ברושי: לפני כמה דקות גירשת בבושת פנים את משרד התחבורה.

משה גפני: לא גירשתי.

איתן ברושי: אם זה היה יותר חשוב, היו שולחים לכאן נציג יותר בכיר.

איתן ברושי: הם שולחים לכאן נציגים זוטרים - -

משה גפני: הם שלחו את הנציגים שצריך.

מיקי לוי: לא, תקציבאים.

מיקי לוי: אתה יודע כמה שנים הם... אני מגן עליך, הם לא אשמים.

מיקי רוזנטל: אבל אני בזכות דיבור.

איתן ברושי: אני עוד לא סיימתי.

איתן ברושי: מה פתאום אנחנו צריכים לאשר פה בתהליך חפוז מהלך לא מרכזי של משרד ממשלתי?

איתן ברושי: זו צורת הניהול שלכם.

משה גפני: מיקי רוזנטל ברשות דיבור.

מיקי רוזנטל: קודם כל, אני רוצה לברך את משרד התיירות על ההישגים הבלתי רגילים שהוא השיג בשנה, שנתיים האחרונות.

מיקי רוזנטל: התיירים מגיעים הנה - -

משה גפני: עזרנו להם.

מיקי לוי: היה פה השר וגם עזרנו להם.

מיקי רוזנטל: רגע, צריך להגיד את האמת אז אנחנו אומרים את האמת: כל הכבוד למשרד ולביצועים שלו וגם לשר לוין.

מיקי רוזנטל: אני אשמח מאוד אם באמת מצבת העובדים תישאר פחות או יותר בגודלה, והמיקור חוץ הוא מיקור חוץ, זה לא שייך.

<קריאות: - - -

<קרן שפר: אין פה מיקור חוץ חד-משמעית.

מיקי רוזנטל: אני בעדכם אם אתם שומעים.

מיקי רוזנטל: אנחנו מודים לכם על העבודה, והתוספת התקציבית לשיווק תבורך, שתביא לנו עוד הרבה תיירים.

מיקי רוזנטל: העיקר שיהיה שלום אז יבואו עוד יותר תיירים והכל יהיה בסדר.

משה גפני: יפה.

משה גפני: מי בעד אישור הפניות ירים את ידו?

משה גפני: מי נגד?

משה גפני: מי נמנע?

משה גפני: בעד – 4

משה גפני: נמנעים – 2

משה גפני: שני נמנעים, גם אחמד טיבי וגם איתן ברושי.

משה גפני: הפניות אושרו.

משה גפני: אנחנו עוברים לעמוד 28.

משה גפני: משרד הכלכלה.

משה גפני: מספר פניה לוועדה: 82.

משה גפני: עידו בבקשה.

<עידו סופר: הפניה דנה בסעיף תקציבי 36 של משרד הכלכלה- -

משה גפני: אם אפשר לסגור את הדלתות בבקשה.

<עידו סופר: הפניה נועדה לתקצב את תכנית השכר של המשרד ל-960 אלפי ש"ח בתקן אחד.

<עידו סופר: התקן הוא בגין תקן לביקורת פנים במשרד, זה בעקבות דוח שפורסם וקבע שיש להקצות תקן למשרדים מסוימים ומשרד הכלכלה ביניהם.

<עידו סופר: כמו כן, תקצוב שכר לנספחים מסחריים של משרד הכלכלה בסך 800 אלפי ש"ח, זה בעקבות הסכם בין משרד האנרגיה ומשרד הכלכלה על תקצוב נספח נוסף ביוסטון.

<עידו סופר: כלל הדברים האלה נעשו לאחר - - - ולכן הם מובאים עכשיו לאישור.

משה גפני: שאלות?

משה גפני: מי בעד אישור הפניה ירים את ידו?

משה גפני: מי נגד?

משה גפני: מי נמנע?

משה גפני: בעד – הרוב

משה גפני: נמנעים – אין

משה גפני: תודה רבה, הפניה אושרה.

משה גפני: אנחנו עכשיו בפניות 91-94 עמוד 33.

<אורי דביר: מנהל תכנון, אני מאגף - -

משה גפני: רגע, זה רשות מקרקעי ישראל?

<אורי דביר: לא, זה מנהל תכנון באוצר.

משה גפני: לא, אני שאלתי בשביל מיקי זוהר.

<אורי דביר: הפניה נועדה להעברת סך של 7,550 אלפי שקלים ותקן כוח אדם למנהל תכנון - -

משה גפני: אני דרך אגב רוצה לשבח את האוצר על ההסברים.

משה גפני: ההסברים הם נורמליים ואני מבקש על עוד פניות שהגיעו, תשלימו את ההסברים.

משה גפני: זה לא מגיע לפה בגלל שאין הסברים, אין השלמה של ההסברים.

מיקי רוזנטל: אם זה מוסבר אנחנו לא שואלים.

מיקי רוזנטל: אין לנו שאלות אם יש הסבר טוב.

משה גפני: נכון.

משה גפני: מצביעים בעד.

משה גפני: בבקשה.

<אורי דביר: המטרה של הפניה זה תוספת הרשאה ליישום החלטת ממשלה מספר 922 לתמיכה בוועדות התכנון של הרשויות המקומיות ותגבור תקציב הבקרה וההדרכה של מנהל התכנון בעקבות הרפורמה (תיקון 101), ותקצוב של הקמת ועדות ערר חדשות.

<אורי דביר: בנוסף, תקן כוח האדם הועבר ממשרד האנרגיה בהתאם להחלטת ממשלה מספר 2592, שמטרת התקן זה הוספת תקינה לות"ל – הוועדה לתכנון תשתיות לאומיות.

משה גפני: שאלות?

משה גפני: מי בעד אישור הפניות ירים את ידו?

משה גפני: מי נגד?

משה גפני: מי נמנע?

משה גפני: בעד – הרוב

משה גפני: נמנעים – אין

משה גפני: הפניות אושרו.

משה גפני: 91-94 אישרנו.

משה גפני: נעבור לעמוד 40, פניה 104 - תשתיות תיירותיות?

משה גפני: מספר פניה לוועדה 104 – למה זה לא יחד?

<עמרי בן חורין: זה שני סעיפים שונים.

<עמרי בן חורין: הקודם היה סעיף 37 וזה סעיף 78.

<עמרי בן חורין: זה תקציב הפיתוח.

<עמרי בן חורין: הפניה נועדה לבצע שינויים פנימיים בסעיף 78.

<עמרי בן חורין: השינוי הפנימי הראשון זה בתכנית פיתוח תשתיות תיירותיות.

<עמרי בן חורין: התכנית שנועדה לתמיכה ולקידום והקמה של תשתיות תיירותיות ציבוריות במסגרת נוהל שנתי של המשרד.

<עמרי בן חורין: בתחילת השנה מפרסמים את הנוהל, לאורך השנה מתקבלות הבקשות ורק בשלב מסוים לקראת סוף השנה הבקשות מנוקדות וניתן התקציב.

<עמרי בן חורין: בתחילת השנה לא יודעים איזה רשויות יגישו בקשות ולכן, לא ניתן לדעת בדיוק איפה צריך לתקצב.

<עמרי בן חורין: התכנית השנייה שמתוגברת זה מענקים על פי חוק עידוד השקעות הון.

<עמרי בן חורין: גם שם בתחילת השנה לא ניתן לדעת כמה בקשות יתקבלו במהלך השנה - -

משה גפני: השר הסביר את זה פה כשהוא היה פה.

<עמרי בן חורין: - - ולכן, אחרי שמתקבלות הבקשות אנחנו מתקצבים את התכניות בהתאם.

מיקי רוזנטל: יש לי שאלה: בדיון שהיה פה על משרד התיירות בהשתתפות השר וכולי, התברר שיש סעיף של העניין הזה של ההגנות על ים המלח, שהוא לא מנוצל והוא בכלל לא שייך למשרד ורק תקוע שם הכסף.

מיקי רוזנטל: למה האוצר לא מפעיל את העניין הזה של קציר המלח?

מיקי רוזנטל: לא הוציאו על זה כסף עד היום?

<עמרי בן חורין: ברשותך, אני אסביר על כל התכנית: התחום בתוך סעיף 78 כולל מספר חלקים, אחד מהם זה הקציר.

<עמרי בן חורין: הקציר מבוצע על ידי מי"ה.

<עמרי בן חורין: במסגרת ההסכם הם צריכים לבצע אותו.

<עמרי בן חורין: הם התחייבו לשמור על מפלס מסוים של יעלה - -

מיקי רוזנטל: 15 ומשהו.

<עמרי בן חורין: 15.1.

<עמרי בן חורין: המדינה, ההתחייבות שלה זה לשלם 20% מכל העלויות.

<עמרי בן חורין: מי שמפקח, הגורם מטעם המדינה שמפקח שבאמת העלויות, כשיהיו עלויות או כשיש עלויות לביצוע הקציר, שזה באמת עלויות נכונות ולכן, ה-20% שמי"ה מציגה זה החשכ"ל והגורם המקצועי שזה החברה להגנות ים המלח.

מיקי רוזנטל: מתבצע עכשיו קציר או לא?

<עמרי בן חורין: מתבצעות פעולות מינימאליות אבל לא צריך.

<עמרי בן חורין: לפי הגורמים המקצועיים - -

מיקי רוזנטל: תקשיב, אני לא גורם מקצועי ולא מבין בזה שום דבר אבל העובדה היחידה היא שהמפלס של ים המלח הצפוני יורד כל הזמן.

<עמרי בן חורין: אבל הקציר לא נועד לטפל בזה, הוא קציר של מלח.

מיקי רוזנטל: אבל תקשיב לשאלה עד הסוף:

מיקי רוזנטל: המפלס הצפוני עולה כי שואבים מים מהמפלס הדרומי כי הרף שקבעתם הוא גבוה מיד.

מיקי רוזנטל: אז נכון ששם זה לא מסכן את המלונות במפלס הדרומי אבל בינתיים, המפלס הצפוני הולך ונעלם.

<עמרי בן חורין: אבל הקציר לא נועד לטפל בבעיות שבאגן הצפוני.

<עמרי בן חורין: הוא קציר של מלח מהאגן הדרומי ובהתחלה קוצרים את המלח מהאגן הדרומי - -

מיקי רוזנטל: טוב, אתה לא מבין.

מיקי רוזנטל: אדוני, אנחנו צריכים פה תשובות יותר רציניות.

משה גפני: במשרד שם היה סיכום שזה - -

<עמרי בן חורין: אני רוצה להסביר.

מיקי רוזנטל: אבל הוא האיש שאחראי על הסעיף הזה.

משה גפני: למה זה במשרד?

משה גפני: מה זה קשור למשרד התיירות?

<עמרי בן חורין: זה תחת החברה להגנות ים המלח כי היא הגורם - -

משה גפני: למה זה במשרד התיירות?

משה גפני: אמר פה השר שזה לא עסק שלו, הוא לא יודע בכלל לדווח על זה, הוא לא יודע כלום.

<עמרי בן חורין: אז אני אסביר שוב: זה חלק מהפעולות שהחברה להגנות ים המלח מבצעת.

<עמרי בן חורין: יש לה פעולות נוספות שהיא מבצעת שכן קשורות למשרד התיירות במקביל לקציר.

<עמרי בן חורין: בגלל שהחברה היא זו שאמורה לאשר את התשלומים ביחד עם חשכ"ל, היא אמורה להגיד שזה בסדר, והחברה הזאת היא חברת-בת של משרד התיירות ומבצעת פעולות אחרות לטובת משרד התיירות אז זה נמצא שם.

<עמרי בן חורין: זה הגורם שאנחנו פונים אליו כדי שיגיד לנו - -

משה גפני: אנחנו הגוף המפקח על הממשלה.

משה גפני: היה פה השר ואנחנו באנו אליו בשאלות וכל מיני דברים.

משה גפני: הוא אומר: אני לא יודע מהדבר הזה כלום.

משה גפני: אז אם אתם רוצים להגיד באופן רשמי שאתם מנהלים את המדינה, זה בסדר, אז נחליט שאתם מנהלים את המדינה.

יצחק וקנין: מה, הם צריכים להגיד את זה?

משה גפני: לא צריך להגיד?

משה גפני: אומר השר: אני לא אחראי על זה, אני לא יודע להגיד לכם כלום.

משה גפני: אז מי הגורם - -

מיקי רוזנטל: אז מי יגיד לנו?

מיקי רוזנטל: נאמר שאני חושב שהרף שקבעתם לפני 15 שנים הוא לא נכון, והוא לא נכון, אין עם מי לדבר.

מיקי רוזנטל: אני שואל את שר התיירות והוא אומר: זה לא אני.

<עמרי בן חורין: אפשר להזמין את מי"ה ואת החברה להגנות ים המלח והם ידעו לתת את התשובות.

מיקי רוזנטל: אבל שואלים אותך למה זה במשרד התיירות, כי זה לא צריך להיות שם כי האחריות של שר בממשלה על הביצוע של הדברים שלו, הוא אומר שהוא לא אחראי ואנחנו לא יכולים למצוא מי האחראי.

מיקי רוזנטל: מי כן אחראי בממשלה, לא באגף התקציבים.

מיקי רוזנטל: בממשלה, מי הגורם שאפשר לפנות אליו ולהגיד: הוא אחראי על הדבר הזה.

מיקי רוזנטל: אין חיה כזאת או שאני לא מבין כלום.

משה גפני: אתה מבין מצוין.

משה גפני: אז דיברנו על זה, שום דבר לא חדש.

משה גפני: השר ביקש מאתנו עזרה שנוציא את זה ממנו.

משה גפני: יש מצב שמגיע השר לכנסת או לכל מקום אחר ושואלים אותו.

משה גפני: זה דבר מאוד מעניין הנושא הזה של קציר המלח.

משה גפני: הוא אומר: אני לא יודע, אין לי מושג.

משה גפני: אנחנו לא יכולים להשלים עם דבר כזה.

משה גפני: אנחנו הגוף המפקח.

משה גפני: על מי נפקח, עליך?

<עמרי בן חורין: בדיון שהיה פה השר היה פה גם נציג של החברה להגנות ים המלח והוא - -

מיקי רוזנטל: אני שואל מי הדרך המיניסטריאלי שאחראי על זה, אל תתחמק מאתנו.

מיקי רוזנטל: גפני שואל אותך במפורש.

מיקי רוזנטל: מופיע פה שר, איזה שר צריך להופיע ולתת תשובות?

מיקי רוזנטל: שר האוצר?

מיקי רוזנטל: זה מה שאתה אומר?

משה גפני: אז שיהיה באוצר.

מיקי לוי: מי שסיכם, אני אומר לכם מידיעה, את נושא קציר המלח בים המלח היא החשבת הכללית באוצר לשעבר.

מיקי לוי: צריך עכשיו לבדוק האם החשב הכללי באוצר אמון על העניין הזה, האם הוא העביר את זה לדרג המיניסטריאלי למנכ"ל?

משה גפני: בסדר.

משה גפני: יש דבר שאני מסכים אתך ויש דבר שאני לא מסכים אתך: הדבר שאני מסכים אתך זה בעניין הזה – זה החשב הכללי, החשב הכללי, מקובל עלי.

משה גפני: אבל חשב הכללי - -

מיקי לוי: העברנו כסף.

משה גפני: יפה.

משה גפני: אז להעביר את הסעיף הזה לשר האוצר.

מיקי רוזנטל: למשרד האוצר.

משה גפני: יבוא משרד האוצר, יבוא שר האוצר ואת השאלות ששואל מיקי רוזנטל ושאתה שואל וכולנו שואלים, יהיה דרג מדיני שיענה.

מיקי לוי: קציר המלח הוא משהו מהותי מרכזי בכל האזור.

משה גפני: מנו, בבקשה.

מנואל טרכטנברג: אני רוצה לשאול פשוט כדי שנדע גם - -

משה גפני: רק שניה, רק כדי שנשלים את הקטע הזה לפני שאתה מדבר: אני מבקש בתוך חודש תשובה.

משה גפני: עובר, לא עובר, יכול להיות שאנחנו נעשה סנקציות.

משה גפני: אנחנו גוף מפקח, אין לנו על מי לפקח.

מיקי רוזנטל: אני מבקש שאדוני לא יצביע על זה עד שלא נקבל תשובות על זה.

מיקי לוי: נעשה רביזיה.

מיקי רוזנטל: זה הדבר היחידי שאנחנו יכולים לבקש פה כי אחרת, הם עושים מה שהם רוצים.

מיקי רוזנטל: הרי ביקשתי את זה לפני חודש ולא קיבלתי תשובה על זה.

מיקי רוזנטל: אז בוא נעצור להם את הכסף.

משה גפני: אבל זה חשוב.

מיקי רוזנטל: אני יודע.

מיקי רוזנטל: דווקא בגלל זה אולי הם יבואו עם תשובות סוף סוף.

מיקי רוזנטל: בואו נאשר את זה ביום שני ושיבואו עם תשובה עד יום שני.

משה גפני: בסדר.

משה גפני: מנו, בבקשה.

מנואל טרכטנברג: פשוט כדי שנוכל לפקח גם בעתיד, אני רוצה להבין: שני הסעיפים האלה – באחד מדובר על תשתיות ובשני בבתי מלון או חדרי בתי מלון.

מנואל טרכטנברג: אתם אומרים בצדק שמדובר על פרויקטים שמגישים בקשות בשנה הקודמת - -

<עמרי בן חורין: לא, באותה שנה.

<עמרי בן חורין: בשנה הזאת.

<עמרי בן חורין: לצורך העניין, ב-2017, הנוהל - -

מנואל טרכטנברג: אבל הביצוע יהיה השנה הזאת - -

<עמרי בן חורין: לא, הביצוע לוקח כמה שנים.

מנואל טרכטנברג: אבל מבחינת הוצאת הכסף - -

<קרן שפר: החיוב תקציב - - -

מנואל טרכטנברג: אני רוצה לוודא כדי שנוכל לשאול את השאלות הנכונות בסוף השנה.

מנואל טרכטנברג: בסוף השנה 2017 לא צריכים להיות עודפים בסעיפים האלה.

<קרן שפר: לא, בהרשאה להתחייב לא.

מנואל טרכטנברג: לא צריכים להיות עודפים, נכון?

מנואל טרכטנברג: כי זה פרויקטים שכבר הוגשו ועל כן הם יתוקצבו ב-2017.

מנואל טרכטנברג: אוקי, אדוני היושב ראש אני מבקש שנשים לב לדברים האלה כי אחר כך אנחנו יודעים לשאול את השאלות הנכונות.

מנואל טרכטנברג: בסדר?

משה גפני: אתם מורידים בפיתוח ים המלח 126,000,000 שקלים והרשאה להתחייב.

משה גפני: מה זה?

<עמרי בן חורין: ההרשאות להתחייב שהיו בפיתוח ים המלח בין השאר נועדו כדי לתגבר ולתת תקצוב לשיווק קרקעות.

<עמרי בן חורין: מענקים לשיווק ליזמים לצורך בניית מלונות.

<עמרי בן חורין: התכנית לפיתוח באזור הביניים בין עין-בוקק לבין חמי זוהר.

<עמרי בן חורין: בגלל שהפיתוח של אזור הביניים התעכב בגלל סטטוטוריקה, בגלל התנגדויות או לפחות התעכב רובו, התכנית הגדולה של 17 המגרשים התעכבה אז גם השיווק מתעכב.

משה גפני: אני מציע כך רבותי: להצביע בעד ולהגיש רביזיה עד יום שני.

משה גפני: אני אבקש ממך עד יום שני, אנחנו לא נסיים את הדיון בעניין הזה, אני לא רוצה לעכב אתכם בעניין של האישור עצמו אבל לא תהיה הצבעה על הרביזיה ביום שני אם לא נקבל תשובה איפה עומד הנושא של קציר ים המלח.

משה גפני: מי הגוף הנבחר שאחראי לזה, שיודע לתת לנו תשובות ציבוריות.

משה גפני: אני סומך עליכם בעמדות המקצועיות.

משה גפני: אין דבר כזה במשטר דמוקרטי שעל נושא כזה, זה לא איזה סעיף שולי.

משה גפני: זה נושא מרכזי שנשאלו לגביו שאלות.

משה גפני: השר עצמו אמר שהוא מבקש מאתנו עזרה להעביר את זה למשרד האוצר.

משה גפני: אם עד יום שני יהיו תשובות נצביע, נבטל את הרביזיה ולא נצטרך אפילו להצביע.

משה גפני: לא יהיו תשובות אז תהיה בעיה.

משה גפני: מי בעד אישור הפניה ירים את ידו?

משה גפני: מי נגד?

משה גפני: מי נמנע?

משה גפני: בעד – הרוב

משה גפני: נמנעים – אין

משה גפני: הפניה אושרה.

משה גפני: יש רביזיה שלי או של מיקי רוזנטל, מי שרוצה של שנינו, עד יום שני.

משה גפני: שלך.

דוד ביטן: אבל למה לפגוע במשרד התיירות?

מיקי רוזנטל: חס וחלילה, אנחנו רוצים לעזור ליריב, אנחנו שיבחנו אותו פה.

מיקי רוזנטל: תקשיב, צריך לקבל תשובות.

משה גפני: דוד, יש בעיה.

משה גפני: מיקי, יש בעיה.

משה גפני: יושב פה יריב לוין והוא אומר - -

דוד ביטן: הבנתי את הבעיה.

משה גפני: אז עד יום שני שיגידו מה הם עושים.

מיקי רוזנטל: שיביאו תשובות, דוד.

מיקי רוזנטל: זה מנוף.

דוד ביטן: רק את התקציב של הקציר אל תאשרו.

מיקי רוזנטל: הקציר זה יותר גדול מכל משרד התיירות.

מיקי רוזנטל: מה קרה לך?

משה גפני: אישרנו את השאר בלי רביזיה.

משה גפני: עמוד 44 פניה 105 – מי מסביר?

משה גפני: בבקשה.

משה גפני: הוצאות פיתוח אחרות – מי מסביר?

משה גפני: הפניה הבאה.

משה גפני: אנחנו עוברים לפניה הבאה, שיבוא מישהו להסביר וכדאי שיעשה את זה מהר.

משה גפני: 113-115 משרד המדע.

<מיכל גבע: אני מאגף התקציבים.

<מיכל גבע: הפניה נועדה להעביר 101,000 אלפי שקלים במזומן ו-30,560 אלפי שקלים בהרשאה להתחייב.

<מיכל גבע: לכן, תקן אחד נוסף לתקציב משרד המדע והטכנולוגיה.

<מיכל גבע: הפירוט הוא כדלקמן: 14,000 אלפי שקלים לתכנית פרחי מדע עבור תכניות חונכויות חדשה שעברה בהחלטת ממשלה, קורסים טכנולוגיים וקייטנות.

<מיכל גבע: תכנית לצמצום הפער הדיגיטלי בסך של 15,000 אלפי שקלים עבור מרכזי להב"ה חדשים, שזה בעצם מרכזי מחשבים שפרושים בפריפריה בארץ.

<מיכל גבע: 6,000 אלפי שקלים עבור מרכזי מו"פ אזוריים עבור גידול בפעילות ועמידה בתכנית העבודה.

מיקי לוי: כמה מרכזי להב"ה יש כבר?

<מיכל גבע: יש 30 מרכזים ברחבי הארץ והכוונה להרחיב אותם ל-45.

אחמד טיבי: כמה במגזר הערבי בבקשה?

<מיכל גבע: שבעה.

אחמד טיבי: שבעה מתוך 30.

<מיכל גבע: במו"פ האזורי שני מרכזים במגזר הערבי, בשפרעם וכפר קאסם ועוד חמישה מרכזים נוספים.

אחמד טיבי: בכפר קרע נדמה לי, לא בכפר קאסם.

<מיכל גבע: סליחה, בכפר קרע.

<מיכל גבע: 25,000 אלפי שקלים לסל מדע, שזה התכנית החדשה בתקציב 17-18 לתמיכה ברשויות עידוד - -

מיקי לוי: אבל אולי כדאי לרשום - - -

אחמד טיבי: מה עובר למו"פים האזוריים?

<מיכל גבע: 5 מיליון ש"ח למרכזי המו"פ.

אחמד טיבי: כמה כסף עובר למו"פים האזוריים?

<מיכל גבע: זה תלוי בתקציב התמיכות.

<מיכל גבע: יש ועדת קבע שמחלקת לפי קריטריונים וזה תלוי בתוצאות של המדד שיהיה על מנת שהיא תוכל לחלק את הכסף - - -

אחמד טיבי: למה אני שואל?

אחמד טיבי: כי ועדת הכספים הזאת בהובלת המנהיג האגדי שלה - -

<קריאה: דווקא לפי הסקרים נראה שאתה המנהיג של האוכלוסייה - - -

אחמד טיבי: לא של ועדת הכספים.

משה גפני: רבותי, אם אתם תדברו יותר מדי הוא - - -

מכלוף מיקי זוהר: ככל שאתה מתחזק באוכלוסייה הערבית, ככה אנחנו לא רוצים שתהיה באופוזיציה, שתבין.

מכלוף מיקי זוהר: יכול להיות שנביא אותך לקואליציה אם - - -

אחמד טיבי: רק בתפקיד ראש הממשלה עם התחייבות להחליף את העשירייה השלישית של הליכוד.

משה גפני: אחמד, אנחנו צריכים לסיים בזמן היום.

אחמד טיבי: למה שאלתי על שני המו"פים האזוריים?

אחמד טיבי: כי בשנה שעברה העברנו פה כסף לשני המו"פים במגזר הערבי.

משה גפני: מה שאתה הובלת.

אחמד טיבי: בדיוק.

אחמד טיבי: עכשיו, אני שואל האם זה יימשך או שאנחנו צריכים להתאמץ?

משה גפני: לא, לא, אני לא מקבל את התשובה הזאת.

משה גפני: אי אפשר לעשות ככה.

משה גפני: צריך להגיד לפרוטוקול כן או לא.

<מיכל גבע: כן.

אחמד טיבי: מה כן?

אחמד טיבי: צריך להסביר.

<מיכל גבע: הגידול התקציבי ותקציבי המו"פ האזוריים כוללים שני מיליון שקלים - -

משה גפני: מי בעד?

<מיכל גבע: אני אסביר לך אחר כך.

משה גפני: לא, תגידי בחצי משפט, אנחנו פשוט ממהרים.

<מיכל גבע: בעצם נוצר סל עדיפויות חדש שרשויות סוציו-אקונומי 1-4 יש להן עדיפות, מקדם עדיפות של חלוקת הכסף ואותו כסף בא לידי ביטוי, שני המו"פים הם בסוציו-אקונומי 1-4.

<קריאות: תודה רבה לך.

מנואל טרכטנברג: אפשר לשאול שאלה?

מנואל טרכטנברג: המטרות ראויות, הכל נהדר אבל השאלה היא – הרי ה-100

מנואל טרכטנברג: מיליון האלה זה חלק ניכר מהתקציב הכולל של משרד המדע, נכון?

<מיכל גבע: רבע.

מנואל טרכטנברג: נו, זה המון.

מנואל טרכטנברג: איך זה שכל הסעיפים האלה נראים לי סעיפים שהיו צריכים להיות מתוקצבים מלכתחילה.

מנואל טרכטנברג: לא רק בבסיס, בתקציב המקורי, הרי הכל היה ידוע.

<מיכל גבע: אז אני אצייןף רק 30,000 אלפי שקלים זה בהרשאה להתחייב וזה עבור התקשרויות חדשות.

<מיכל גבע: 100,000 אלפי שקלים באים לשרת בחלקם את ההרשאות.

<מיכל גבע: זה מזומנים שנדרשים בעקבות התקשרויות שנעשו קודם לכן, וחלק מהמזומן זה עבור פעילויות חדשות שהן נקבעו לאחר התקציב או בהתאם לתכניות עבודה כשהמשרד למעשה, לא היה ברור מה תהיה תחזית הביצוע, כמובן שלא היה טעם לשים את כל הכסף בתכניות השונות ולראות כיצד מתקדמת השנה, והתאם לגידול – למשל, מכרז להב"ה, זה מכרז שכבר היה צריך לצאת שנה שעברה והוא יוצא רק השנה.

<מיכל גבע: עד שלא ידענו שהוא יוצא בוודאות, לא היה טעם לשים את הכסף כי אחרת זה היה יוצר עודפים מאוד גדולים.

מיקי רוזנטל: תודה רבה לך.

מיקי רוזנטל: אפשר להצביע אדוני.

משה גפני: מי בעד אישור הפניה ירים את ידו?

משה גפני: מי נגד?

משה גפני: מי נמנע?

משה גפני: בעד – הרוב

משה גפני: נמנעים – אין

משה גפני: הפניה אושרה.

משה גפני: אנחנו עוברים לפניה 118 בעמוד 55.

משה גפני: מי מסביר?

<עמרי בן חורין: אני מאגף תקציבים.

משה גפני: כשאנחנו מסיימים את ההעברות אני מצביע על הרביזיה של החקלאות, שתדעו.

<עמרי בן חורין: הפניה נועדה להתאים את תקציב לשכת הפרסום הממשלתית לביצוע הצפוי בפועל.

<עמרי בן חורין: לשכת הפרסום הממשלתית היא מפעל עסקי, מה שאומר שכל התקציב שלה וכל ההוצאות שלה נגזרות מההכנסות ומההזמנות של משרדי ממשלה.

<עמרי בן חורין: משרדי ממשלה, כמו משרד התיירות ומשרדים נוספים שהגדילו את התקציבי הפרסום שלהם או חברות ממשלתיות שמגדילות במהלך שנה את תקציב הפרסום שלהן, מגדילות את ההוצאות של לשכת הפרסום הממשלתית וצריך להתאים את התקציב בהתאם.

משה גפני: שאלות?

סתיו שפיר: כן, בוודאי.

סתיו שפיר: מי הגדיל ובכמה?

<עמרי בן חורין: אז משרד התיירות, בשנת - -

סתיו שפיר: אני מניחה שזאת היתה אנחה רק מסקרנות.

סתיו שפיר: ..

משה גפני: יש ב-13:00 ישיבה שאחמד טיבי צריך לנהל את המגזר הערבי.

משה גפני: אני תכננתי את עצמי שנסיים מוקדם כדי שנוכל להיערך לישיבה הזאת.

מיקי רוזנטל: למה?

מיקי רוזנטל: הערבים נוהרים?

מיקי רוזנטל: מה קרה?

משה גפני: בבקשה סתיו.

משה גפני: לשכת הפרסום הממשלתית זה לא ביג-דיל.

סתיו שפיר: באמת?

סתיו שפיר: ראית מה הולך שם?

מיקי לוי: - - - כל שר הולך ומפרסם את עצמו.

מיקי לוי: - - -

סתיו שפיר: - - -

<עמרי בן חורין: רק לגבי האמירה הזאת, הכסף של לפ"מ זה חלק מתקציבי - - -

מיקי רוזנטל: לא שומעים אותך וחבל, אם יש לך דברי טעם להגיד נראה לי, אז שנקשיב.

<עמרי בן חורין: לפ"מ זה מפעל עסקי ולכן התקציב שלה - -

סתיו שפיר: אי אפשר לשמוע כלום.

מיקי רוזנטל: סליחה, בוא תתחיל מהתחלה.

<עמרי בן חורין: לפ"מ זה זה מפעל עסקי, מה שאומר שכל ההוצאות שלה זה הזמנות שמתקבלות במשרדי ממשלה אחרים.

<עמרי בן חורין: זה לא תקציב חדש.

<עמרי בן חורין: הגידול זה בעיקר במשרד התיירות לדוגמה, שהצפי של מה שאנחנו צופים עכשיו זה בהתאם לביצוע החודשי עד היום - -

מיקי רוזנטל: אדוני, השר פה אמר במפורש שהכוונה היא להקטין את תקציב תיירות הפנים, פרסום תיירות הפנים - -

<עמרי בן חורין: לא, לא, זה הכל בקמפיינים בחו"ל.

<עמרי בן חורין: לפ"מ עושה בשביל משרד החוץ קמפיינים בחו"ל.

<עמרי בן חורין: זה רוב הכסף.

מיקי רוזנטל: אז זה חשוב להגיד.

סתיו שפיר: רגע, אבל ב-2016 היה לכם תקציב של 229 מיליון בבסיס שהתנפח למעל 400 מיליון שקל.

סתיו שפיר: לא כתוב לי פה מה הביצוע של זה כי עוד לא פרסמתם נתוני ביצוע על אף שאנחנו עוד שניה באוגוסט.

סתיו שפיר: קצת מוזר ששמונה חודשים ואתם לא מצליחים לקבל נתוני ביצוע על השנה שעברה.

<עמרי בן חורין: מ-2016 אני יכול להביא לך - - - , יש פה את לשכת הפרסום שיכולה - -

סתיו שפיר: לא רק לי.

סתיו שפיר: תסביר בבקשה איך יש פה ניפוח של כמעט 200 מיליון שקל.

סתיו שפיר: כמעט מכפילים את התקציב של המשרד.

<עמרי בן חורין: התקציב נבנה על בסיס המגבלות של - - -

משה גפני: לא, לא, הוא לא אמר כלום.

<עמרי בן חורין: התקציב של לפ"מ נבנה על בסיס המגבלות של משרדי הממשלה שיש עליהם מגבלות מסוימות.

<עמרי בן חורין: יש משרדים שמוחרגים מהמגבלה הזאת - -

סתיו שפיר: סליחה, אני לא יכולה לשמוע מה הוא אומר.

סתיו שפיר: מעניין איך 200 מיליון שקלים הולכים - -

משה גפני: לא להפריע בבקשה.

<עמרי בן חורין: התקציב נבנה על בסיס תקציבי הפרסום המאושרים למשרדים.

<עמרי בן חורין: יש משרדים שמוחרגים מהמגבלה הזאת של מגבלת הפרסום.

<עמרי בן חורין: מדובר במשרד התיירות שיכול להגדיל במהלך השנה אם הוא רואה לנכון לבצע קמפיינים נוספים במדינות מסוימות.

<עמרי בן חורין: יש משרדים נוספים שהגדילו את התקציב.

<עמרי בן חורין: יש פה לדוגמה את המשרד לעניינים אסטרטגיים שיכולים להגיד שב-2017 בערך 30 מיליון שקלים, שזה לא היה לפני זה.

סתיו שפיר: מה?

סתיו שפיר: מה?

סתיו שפיר: המשרד לעניינים אסטרטגיים אתמול הטיל חיסיון מלא על כל מה שקשור במשרד.

סתיו שפיר: כלומר, לכאורה הוא בכלל לא צריך לפרסם כלום כי יש חיסיון על הכל.

<עמרי בן חורין: אני לא יודע, את צריכה לשאול את המשרד.

סתיו שפיר: אני לא מבינה את הקמפיינים - - -

<עמרי בן חורין: זה פעילויות שהוא כנראה עושה בחו"ל.

<עמרי בן חורין: יש גופים חיצוניים כמו ביטוח לאומי שיכול להגדיל את הפעילות שלו.

סתיו שפיר: המשרד לנושאים אסטרטגיים הגדיל את התקציב פרסום שלו ב-30 מיליון שקל ב-2017?

<חמי דוניצה: כן.

סתיו שפיר: אחרי שאתמול הוא החליט שהוא מטיל חיסיון על כל מה שהוא עושה כי כל מה שהוא עושה זה סודי?

סתיו שפיר: הוא אומר לי שהתקציב פרסום שלו גדל ב-30 מיליון שקל וזה מדהים.

סתיו שפיר: שמעתם את זה?

סתיו שפיר: המשרד לנושאים אסטרטגים שאתמול ביקש להטיל בחוק חיסיון על כל מה שהוא עושה, מסתבר שתקציבי הפרסום שלו מתנפחים ב-30 מיליון שקל.

משה גפני: תשובה בבקשה.

<חמי דוניצה: אני חשב לפ"מ.

<חמי דוניצה: אני רוצה להסביר לך, ברשותך.

<חמי דוניצה: לכולם: קודם כל, לפ"מ באמת מבקשת להגדיל את התקציב מכיוון שלמרות שהיתה החלטת ממשלה שצמצמה את תקציבי הפרסום, ההחלטה הזאת החריגה לדוגמה את משרד התיירות ומשרדים נוספים שההחלטה לא חלה עליה.

<חמי דוניצה: שני משרדים מרכזיים כמו המשרד לעניינים אסטרטגיים ומשרד התיירות, ואני אתייחס מיד לשאלה ששאלת, הגדילו את התקציבים שלהם בצורה עצומה.

<חמי דוניצה: המשרד לעניינים אסטרטגיים, אגב, החיסיון וכולי, גם מולנו הם עובדים בצורה מאוד רגישה, מאוד סודית, מאוד חשאית אבל הם עושים המון פרסום בחו"ל.

<חמי דוניצה: ה-BDS וכל המלחמה ברשתות החברתיות הם נלחמים, הם עושים סרטונים בלי סוף.

<חמי דוניצה: השנה הזאת הם צפויים להיות למעלה מ-30 מיליון.

<חמי דוניצה: הבנו שהתקציבים האלה אפילו גדלו.

<חמי דוניצה: כלומר, אנחנו כלפ"מ רק מקבלים מהם את התקציבים ומבצעים את העבודה.

משה גפני: תודה רבה.

סתיו שפיר: כל הכסף, מדובר על פרסום בחו"ל?

סתיו שפיר: כל ה-200 מיליון שקלים האלה?

<חמי דוניצה: לא.

סתיו שפיר: תפרטו בבקשה מי ביקש - -

מיקי לוי: תפרטו בבקשה - - -

<חמי דוניצה: תראי, אנחנו נמצאים כרגע באמצע השנה ואני לא יודע במדויק עד סוף השנה מה יהיה אבל משרד התיירות לדוגמה - -

משה גפני: באחוזים.

<חמי דוניצה: אני אגיד: משרד התיירות שעשה ב-2015 83 מיליון שקל בחו"ל, השנה הזאת הגענו כבר ל-140 מיליון.

<חמי דוניצה: כלומר, הוא צפוי להגיע בסוף השנה למעלה מ-200 מיליון שקל פרסום בחו"ל.

<חמי דוניצה: הסיבה שבאים תיירים לישראל זה בין היתר כי משרד התיירות נכנס לסין ולהודו והדברים האלה עולים כסף.

<חמי דוניצה: חייבים לאפשר למשרד התיירות לעשות את הפעולות האלה דרכנו.

סתיו שפיר: ומה התוספות האחרות?

סתיו שפיר: 30 מיליון המשרד לעניינים אסטרטגיים.

סתיו שפיר: מה עוד?

<חמי דוניצה: מעבר לזה, 20% מפעילות לפ"מ נובעת מחברות ממשלתיות ותאגידים סטטוטוריים שהם לא משרדי ממשלה, וכך מוגדרת לפ"מ, רשאית לתת שירות למשרדי ממשלה, חברות ממשלתיות - -

סתיו שפיר: שאלתי מי קיבל על פרסום ובכמה כסף?

סתיו שפיר: אתם מכפילים את התקציב של לפ"מ.

סתיו שפיר: 200 מיליון שקל, אם אתם רוצים שאני אתרגם לכם את זה לכמה אנשים, כמה ישראלים עניים היו יכולים להיעזר בכסף הזה כדי שזה יציל להם את החיים, אז לא הייתם רוצים להיכנס לדיון הזה עכשיו.

סתיו שפיר: אתם מבקשים להכפיל תקציב, 200 מיליון שקל שזה המון כסף.

סתיו שפיר: מי קיבל את התוספות האלה?

<עמרי בן חורין: אני רק רוצה לחדד: זה לא להכפיל את התקציב של לפ"מ.

<עמרי בן חורין: זה גופים אחרים שמהתקציב שלהם שאושר או גופים סטטוטוריים שאני לא מאשר להם, הם מחליטים להסיט חלק מהתקציבים שלהם לפרסום.

<עמרי בן חורין: הם מחויבים לעשות את זה באמצעות לפ"מ.

<עמרי בן חורין: אם הם מחליטים להגדיל את התקציב שלהם, זה שאלות שצריך להפנות אליהם ולא ללפ"מ.

מיקי לוי: תסבירו את החלוקה בבקשה של פירוט המשרדים ואיזה נתח כל משרד מעביר ללפ"מ במסגרת ה-200 מיליון.

<חמי דוניצה: צריך לקחת בחשבון שמדובר באומדן עד סוף השנה.

<חמי דוניצה: האומדן הזה נכון לכרגע - -

מיקי לוי: בסדר, מי העביר?

מיקי לוי: תיירות 30 מיליון, ההוא 60 מיליון, האוצר 100 מיליון?

מיקי לוי: איך זה מתחלק?

<חמי דוניצה: יש אומדן צפוי בהתאם לתכניות והזמנות שהם העבירו אלינו.

<חמי דוניצה: נוכל להעביר את זה.

סתיו שפיר: מה זה להעביר?

סתיו שפיר: תגידו לנו עכשיו.

<חמי דוניצה: חוץ מתיירות ועניינים אסטרטגיים?

<חמי דוניצה: ביטוח לאומי הגדיל את הפעילות שלו מולנו.

<חמי דוניצה: אני לא יודע את הסכום המדויק - -

סתיו שפיר: לא הבנתי - - -

משה גפני: לא, אני לא ממשיך את הדיון הזה.

משה גפני: אני מבקש אם אפשר לתת לוועדה את הפירוט כמה יש לכל משרד.

מנואל טרכטנברג: לא, אבל זה יותר מזה.

מנואל טרכטנברג: אם תרשה לי שנייה: האמת שאני נדהם, אני לא מבין כלל וכלל איך הדבר הזה עובד.

מנואל טרכטנברג: כתוב כאן: לפ"מ מהווה מפעל עסקי.

מנואל טרכטנברג: בוא תסביר לי מה המשמעות של להעביר תקציב תוספתי של 200 מיליון שקל בתקציב המדינה למפעל עסקי, מה יחסי הגומלין, אני לא רוצה את המספרים.

מנואל טרכטנברג: המספרים, כדי להבין אותם, צריך להבין את הקונטקסט איך זה עובד הדבר הזה.

מנואל טרכטנברג: אני מבקש ממך, אדוני היושב ראש, אתה יודע, זה כרגע לא העניין.

מנואל טרכטנברג: העניין הוא שזה מציף פה שאלות לגבי הדרך של לפ"מ - -

משה גפני: זה לא דבר חדש, זה לא נולד עכשיו.

<חמי דוניצה: אני אסביר: חוק התקציב, יש בו את סעיף 8 לחוק התקציב, וסעיף 8 מגדיר מהו מפעל עסקי.

<חמי דוניצה: אגב, גם המדפיס הממשלתי וגם לפ"מ – אגב, גם מנהל מקרקעי ישראל בעבר מפעל עסקי.

<חמי דוניצה: מפעל עסקי זה בעצם משרד ממשלתי לכל דבר ועניין וכל ההוצאות שלנו תלויות בהכנסות.

<חמי דוניצה: קרי: אנחנו לא יכולים להוציא אגורה בלי שמשרד ממשלתי או גוף מעביר לנו כסף.

מנואל טרכטנברג: אבל אז מה המשמעות שאני מעביר לך 200 מיליון שקל?

<חמי דוניצה: אתה צודק.

<חמי דוניצה: המשמעות היא בסך הכל זה הגדלת האומדן השנתי שאני רשאי לקבל ממשרדי הממשלה.

מנואל טרכטנברג: שמע, פה זו אנומליה.

<חמי דוניצה: אתה לא מעביר לי מזומן.

מנואל טרכטנברג: אני לא בא בהאשמה אליך.

מנואל טרכטנברג: מה שאני אומר זה שאם משרד התיירות רוצה להגדיל סעיף תקציבי שלו, שזה פרסום, אז שאנחנו נדון על משרד התיירות ולא על לפ"מ.

מנואל טרכטנברג: זה לא הגיוני.

<חמי דוניצה: אבל אם אתה לא מגדיל לנו, אני לא יכול לבצע עבורו.

מנואל טרכטנברג: אבל זה בדיוק הקטע שאני לא מבין.

<חמי דוניצה: אתה צודק בשאלה שלך.

<חמי דוניצה: תיאורטית זו שאלה מהותית, לפ"מ יכלה לעבוד בלי תקציב.

<חמי דוניצה: מי שמביא כסף, אנחנו נעבוד אבל עדין בחוק לפ"מ מוגדרת כמשרד ממשלתי - -

סתיו שפיר: אתה יודע כמה זה גדל בשבע שנים האחרונות?

סתיו שפיר: התקציב של לפ"מ גדל פי ארבע.

<חמי דוניצה: קצת פחות אבל כן.

מנואל טרכטנברג: אתה מבין מה שקורה פה?

מנואל טרכטנברג: אני לא בא בטענות אליו.

מנואל טרכטנברג: אני אומר שיש פה משהו לא הגיוני.

משה גפני: אבל זה כל השנים ככה.

מיקי רוזנטל: מתי זה הפך להיות חברה עסקית?

<חמי דוניצה: זה מפעל עסקי מיום הקמתו, משנת 52.

מנואל טרכטנברג: אבל מעת לעת צריך לשאול שאלות פה כי אם לא, אני לא יודע - -

סתיו שפיר: ראית את דפי ההסבר?

סתיו שפיר: אין פה כלום.

סתיו שפיר: אין פה שום דבר בדברי ההסבר.

סתיו שפיר: אין את הפירוט של לאיפה הכסף עובר.

מיקי רוזנטל: בניגוד למשרדים האחרים, פה אין - -

סתיו שפיר: כתוב: רכישת מדיה כגון, ואין פה פירוט.

משה גפני: אתם רוצים שנקיים דיון על הלפ"מ, נקיים דיון.

מנואל טרכטנברג: לא עכשיו אבל שנקיים דיון מעקב.

<חמי דוניצה: חברים, אי אפשר לקיים את הקמפיין של משרד התיירות - -

משה גפני: אנחנו נקיים דיון על הלפ"מ.

משה גפני: עלה העניין הזה של מפעל עסקי, אתם צריכים לקבל ממשרדי הממשלה.

משה גפני: יש פה טענות של החברים שהן טענות הגיוניות - -

סתיו שפיר: יותר מזה, גפני.

סתיו שפיר: משרדי הממשלה מעבירים כספים לפרסום בשנים האחרונות בכמויות שזה בלתי נתפס בכלל.

סתיו שפיר: מפרסמים כאילו משרתים מישהו.

משה גפני: בסדר.

משה גפני: אנחנו נקיים דיון על הלפ"מ.

מיקי רוזנטל: אגב, אתם עושים פרסום סמוי גם?

משה גפני: אנחנו לא יכולים להמשיך, אנחנו צריכים להצביע על החטיבה להתיישבות.

משה גפני: אם אין רוב זה הולך ליפול.

מיקי רוזנטל: אדוני, יש פה בעיה נוספת שאנחנו צריכים להעלות אותה בדיון וזה העובדה שלפ"מ עושה פרסום סמוי, שזה אחד הדברים הכי חמורים שיש.

משה גפני: אז צריך לקיים דיון על זה.

מיקי רוזנטל: לא, אתה יודע מה זה, קונים כתבות שמתחזות לכתבות עיתונאיות בתור פרסום - -

משה גפני: אני מודיע כיושב ראש הוועדה שבעזרת השם ובלי נדר יהיה דיון על הלפ"מ.

משה גפני: אנחנו נקיים את הדיון הזה.

סתיו שפיר: גפני, אני מבקשת שנקבל רגע פירוט של המשרדים כי אני אומרת לך שזה חסר פרופורציות.

סתיו שפיר: אתה מבין כמה כסף זה 700 מיליון שקל לשנה, גם על 2016 וגם על 2017?

<חמי דוניצה: אנחנו נעביר את הפירוט אבל אני כבר אומר לך שהפירוט רובו מורכב על גידול ממשרד התיירות ומהמשרד לעניינים אסטרטגיים.

<חמי דוניצה: אלה שני המשרדים המשמעותיים שמגדילים את - -

סתיו שפיר: והם הביאו את הקפיצה הזאת שעד 2016 זה קיבל 200 מיליון שקל ופתאום זה - -

<חמי דוניצה: זה לא קיבל 200.

<חמי דוניצה: שנה קודמת סיימנו עם 400, היה שינוי תקציבי.

סתיו שפיר: ב-2016?

סתיו שפיר: אמרתי מ-2016 זה התחיל מ-229 והגיע ל-403.

<חמי דוניצה: נכון מאוד.

<חמי דוניצה: כן, את מדייקת.

סתיו שפיר: ובשנה לפני כן?

<חמי דוניצה: סביב ה-380 סיימנו.

סתיו שפיר: זה לא כתוב.

<חמי דוניצה: ב-2016 היה - -

סתיו שפיר: ב-2015.

<חמי דוניצה: ב-2015 היה גם קרוב למספרים האלה.

משה גפני: תודה רבה.

משה גפני: אנחנו נקיים דיון.

משה גפני: סתיו, אני לא ממשיך את הדיון, אנחנו צריכים לסיים את זה.

משה גפני: יש לנו הצבעה אחרי זה על החטיבה להתיישבות.

משה גפני: מי בעד אישור הפניה ירים את ידו?

משה גפני: מי נגד?

משה גפני: מי נמנע?

מיקי לוי: רביזיה.

מיקי לוי: בעד – הרוב

מיקי לוי: נמנעים – אין הפניה אושרה.

משה גפני: הפניה אושרה ויש רביזיה.

משה גפני: אני עכשיו מצביע על הרביזיה של משרד החקלאות, 38-40, מי בעד אישור הרביזיה ירים את ידו?

סתיו שפיר: גפני, אני מבקשת שהלשכה המשפטית תתייחס לדבר הזה.

משה גפני: בסדר, נדבר על זה.

סתיו שפיר: לפני שמצביעים.

סתיו שפיר: - - -

משה גפני: מי בעד אישור – את לא מנהלת לי את זה.

משה גפני: אני אשאל את היועצת המשפטית אם צריך.

משה גפני: שאלתי אותה קודם, הכל בסדר.

סתיו שפיר: הכל בסדר עם הדבר הזה?

סתיו שפיר: שלא יודעים לאיפה זה עובר, שהם טעו בדברי הסבר - - -

משה גפני: מי בעד אישור הרביזיה 38-40 ירים את ידו.

סתיו שפיר: למה אתם משתפים פעולה - - -

משה גפני: אני מבקש שתכירי ביושב ראש.

משה גפני: תכירי בו.

משה גפני: בעד – מיעוט

משה גפני: נמנעים – אין הרביזיה לא התקבלה.

משה גפני: הרביזיה לא התקבלה.

משה גפני: תודה רבה לך, אני מודה לך.

סתיו שפיר: - - -

משה גפני: אני חוזר לפניה של הרווחה בעמוד 6, 55-56.

משה גפני: מי בעד אישור הפניה הזאת ירים את ידו?

משה גפני: אני לא מצביע, יש שם בעיה.

משה גפני: בעד – הרוב

משה גפני: נמנעים – 2

משה גפני: תודה רבה.

משה גפני: הישיבה נעולה.